b'\n_START_ARTICLE_\nMetona (luna)\n_START_SECTION_\nOdkritje\n_START_PARAGRAPH_\nO novi luni so prvi poro\xc4\x8dali Carolyn C. Porco, S\xc3\xa9bastien Charnoz in skupina Cassini Imaging Science Team iz projekta Cassini-Huygens Najprej je dobila za\xc4\x8dasno oznako S/2004 S 1. Uradno ime je dobila leta 2005 po Metoni iz gr\xc5\xa1ke mitologije . Metona je bila ena izmed Alkionid, sedmih lepih h\xc4\x8dera velikana Alkiona. Znana je tudi kot Saturn XXII.\n_START_SECTION_\nLastnosti\n_START_PARAGRAPH_\nLuna Metona ima premer okoli 3 km. Njena gostota je verjetno podobna kot je gostota lune Mimas.'